Rojnameger Murat Kuseyrîyo ke Swêd de ciwîyayêne tumorê mezgî ra 66 serrîya xo de 30ê êlule de serê sibayî dinyaya xo bedilnaye. Kuseyrî sere de ANF, Evrensel û Yeni Ozgur Politika de xeylêk medyaya muxalîfe de xebitîya.
Kuseyrî bi serra Ewropa de ciwîya û wextêkî verî xebatê xo yê rojnamegerîye vindarnayî. Rojnamegerê sosyalîstî Kuseyrîyî bi serran xebatêka zerrîwaze kerde. Goreyê Evrenselî Kuseyrîyî wesîyet kerd ke merasîmê cenaza nêro kerdene û organê ci bêrê bexşkerdene.
Kuseyrî Darbeya 12ê Êlule ra dima wexto ke dewaya TKDPyî ra ameyêne muhakemekerdene vejîyabi teberê welatî.
